Diari Oficial de la Generalitat Valenciana


Sumari del DOGV 368, del 25-04-1986 (1986/806096)

ORDRE de 5 de març de 1986, de la Conselleria d'Indústria, Comerç i Turisme per la qual s'estableixen els criteris de distribució i el procediment per a la concessió de subvencions destinades a la modernització d'Instal lacions Hoteleres, de Restauració, Campaments Públics de Turisme i despeses d'Informatització d'Agencies de Viatges.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   368

Data del DOGV
:   25-04-1986

Secció del DOGV
:   ALTRES DISPOSICIONS

Número del document
:   1986/806096


Data del document
:   05-03-1986

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 5 de març de 1986, de la Conselleria d'Indústria, Comerç i Turisme, per la qual s'estableixen els criteris de distribució i el procediment per a la concessió de subvencions destinades a la modernització d'Instal.lacions Hoteleres, de Restauració, de Campaments Públics de Turisme i despeses d'informatització d'Agències de Viatges.  
A fi d'arbitrar vies de finançament destinades al Sector Turisme, l'Ordre de l'1 d'octubre de 1984 va establir criteris de distribució i procediment per a la concessió de subvencions reservades a la modernització d'instal·lacions hoteleres i la restauració, tot determinant, en la seua disposició final primera, que per Resolució del Director General de Turisme podia ampliar-se la vigència de la susdita Ordre per a l'exercici econòmic de 1985, segons les consignacions pressupostàries existents.   
Tot fent ús de l'establert a la disposició final mencionada, es va ampliar la vigència d'aquesta Ordre per a l'exercici 1985, i atés l'acceptació de la via de finançament així arbitrada i l'existència de mitjans pressupostaris destinats a aquesta finalitat en 1986, és convenient el seu manteniment, encara que caldrà ampliar-ne la destinació i la quantia de les subvencions que d'ara endavant es concedesquen mitjançant aquesta via. En virtut de tot açò, i de la facultat conferida en l'art. 35, e) de la Llei 5/1983, de 30 de desembre, de Govern Valencià, aquesta Conselleria d'Indústria, Comerç i Turisme, disposa:   
Article 1r  
Les subvencions a les quals fa referència la present Ordre es destinaran a finançar parcialment les inversions per a l'ampliació, modernització i millora d'instal·lacions hoteleras, de restauració, de campaments públics de Turisme i despeses d'informatització d'Agències de Viatges, com ara la prevenció d'incendis, l'adopció de mesures de seguretat, centraletes telefòniques, l'adaptació a la normativa vigent sobre classificació, augment de categoria i similars, radicades en territori de la Comunitat Valenciana.   
Article 2n  
A tal efecte, la Conselleria d'Indústria, Comerç i Turisme, celebrarà els adients Convenis de col·laboració amb entitats financeres, de les quals adoptarà ajudes en forma de préstecs   
Les modalitats de les ajudes i el procediment al qual hauran d'ajustar-se les relacions entre l'esmentada Conselleria i les entitats que les subscriguen, s'establirà en els Convenis corresponents.   
Article 3r  
Podran sol·licitar aquestas subvencions tant les persones físiques, com les jurídiques, que pretenguen la realització de les inversions a les quals al·ludeix l'article primer.   
Article 4t  
La Conselleria d'Indústria, Comerç i Turisme podrà subvencionar parcialment les activitats mencionades a l'article primer fins a un deu 10% de l'import del préstec, amb un límit de 1.000.000' de pessetes.   
Article 5é  
Les sol·licituds de subvenció, adreçades al Conseller d'Indústria, Comerç i Turisme, hauran de presentar-se a la Direcció General de Turisme de la Conselleria d'Indústria, Comerç i Turisme de la Generalitat Valenciana o por qualsevol dels mitjans establerts a la Llei de Procediment Administratiu, acompanyades de la documentació següent:   
a) Justificant d'haver sol·licitat crèdit a una de les entitats financeres que han firmat el Conveni de col·laboració.   
b) Memòria i pressupost de les activitats que es preveuen realitzar amb indicació d'aquelles per a les quals es sol·licita subvenció   
c) Certificació acreditativa d'estar al corrent en l'acompliment de les obligacions fiscals i de la Seguretat Social.   
d) Qualsevol altre document que els interessats consideren oportú.   
Article 6é  
Admeses les sol·licituds a tràmit, la Dirección General de Turisme podrà sol·licitar la documentació complementària que considere necessària   
Article 7é  
En el termini assenyalat al Conveni, el Conseller d'Indústria, Comerç i Turisme, a proposta de la Direcció General de Turisme, resoldrà sobre la sol·licitud de subvenció   
En aquesta mateixa resolució, es fixarà el termini màxim de presentació dels justificants d'haver realitzat la inversió.   
Artículo 8é  
Resolta favorablement la concessió de la subvenció, serà requisit previ al lliurament d'aquesta, la tramesa per part de l'Entitat financera d'un exemplar del contracte de préstec o còpia autoritzada a la Conselleria d'Indústria, Comerç i Turisme.   
Article 9é  
En qualsevol moment, la Direcció General de Turisme podrà controlar l'aplicació dels recursos a la finalitat prevista comprenent, entre altres, les comeses següents:   
a) Verificació prèvia a la iniciació de les realitzacions físiques.   
b) Verificació de l'obra construïda o dels locals adquirits.   
c) Conformitat final a l'execució total del projecte.  
DISPOSICIONS FINALS  
Primera  
Per Resolució del Director General de Turisme podrà ampliar-se la vigència de la present Ordre per als exercicis econòmics de 1987 i següents, segons les consignacions pressupostàries existents.   
Segona  
La present Ordre entrarà en vigor el mateix dia de la publicació al Diari Oficial de la Generalitat Valenciana.   
València, 5 de març de 1986.   
El Conseller d?Indústria, Comerç i Turisme  
SEGUNDO BRU I PARRA